b'\n_START_ARTICLE_\nPrabangos prek\xc4\x97s\n_START_PARAGRAPH_\nPrabangos prek\xc4\x97s \xe2\x80\x93 prek\xc4\x97s, kurios yra brangesn\xc4\x97s, pra\xc5\xa1matnesn\xc4\x97s, puo\xc5\xa1nesn\xc4\x97s, komfortabilesn\xc4\x97s negu kitos tokios pa\xc4\x8dios r\xc5\xab\xc5\xa1ies prek\xc4\x97s.\n_START_SECTION_\nPriskyrimas prabangos preki\xc5\xb3 kategorijai\n_START_PARAGRAPH_\nNe visada lengva atskirti prabangos prekes nuo normali\xc5\xb3 preki\xc5\xb3. Pavyzd\xc5\xbeiui, ikrai Lietuvoje yra prabangus maistas, bet Sachalino saloje jie yra palyginti nebrang\xc5\xabs. T\xc4\x85 pat\xc4\xaf galima pasakyti ir apie kilimus. Klajokli\xc5\xb3 gentyse tai \xc4\xafprastas daiktas, tuo tarpu Lietuvoje kilimai \xe2\x80\x93 prabangos prek\xc4\x97. Preki\xc5\xb3 skirstym\xc4\x85 \xc4\xaf prabangias ir neprabangias apsunkina ir skirtingi \xc5\xa1ali\xc5\xb3 pragyvenimo lygiai. Skurdesn\xc4\x97se valstyb\xc4\x97se nupirktas naujas automobilis parodo, kad \xc5\xbemogus yra turtingesnis, gali daugiau sau leisti i\xc5\xa1leisti pinig\xc5\xb3, bet turtingose valstyb\xc4\x97se tai normalus rei\xc5\xa1kinys. Ten laikoma, kad tik brangesnis automobilis yra prabangos prek\xc4\x97._NEWLINE_Prabangioms prek\xc4\x97ms galima priskirti tas prekes, kuri\xc5\xb3 egzistuojantys pakaitalai yra \xc5\xbeymiai pigesni.\n_START_SECTION_\nPrabangos preki\xc5\xb3 vartojimas\n_START_PARAGRAPH_\nPrabangi\xc5\xb3 preki\xc5\xb3 vartojimas skiriasi nuo normali\xc5\xb3 preki\xc5\xb3 vartojimo. Augant j\xc5\xb3 kainai paklausa tarp turting\xc5\xb3 \xc5\xbemoni\xc5\xb3 auga dar grei\xc4\x8diau (Vebleno efektas), bet smunkant turtingesni\xc5\xb3 asmen\xc5\xb3 pajamoms paklausa dar labiau smunka. Taip pat j\xc5\xb3 kainai ma\xc5\xbe\xc4\x97jant, j\xc5\xb3 paklausa tarp turting\xc5\xb3 \xc5\xbemoni\xc5\xb3 ma\xc5\xbe\xc4\x97ja dar labiau, o gali visai nukristi (Snobo efektas).\n_START_SECTION_\nPrabangos preki\xc5\xb3 apmokestinimas\n_START_PARAGRAPH_\nVyriausyb\xc4\x97s, siekdamos surinkti daugiau mokes\xc4\x8di\xc5\xb3, kartais apmokestina prabangos prekes.\n_START_SECTION_\nPrabangi\xc5\xb3 preki\xc5\xb3 gamyba ir pardavimas\n_START_PARAGRAPH_\nPrabangos prek\xc4\x97s da\xc5\xbenai turi savo prekin\xc4\xaf \xc5\xbeenkl\xc4\x85. Da\xc5\xbenai j\xc5\xb3 gamintojai u\xc5\xbe parduot\xc4\x85 prek\xc4\x99 gauna daug didesn\xc4\xaf peln\xc4\x85 negu tokios pa\xc4\x8dios r\xc5\xab\xc5\xa1ies normali\xc5\xb3 preki\xc5\xb3 gamintojai. Prek\xc4\x97s pardavin\xc4\x97jamos atskirose prabangiai \xc4\xafrengtose parduotuv\xc4\x97se, daug d\xc4\x97mesio skiriama pirk\xc4\x97j\xc5\xb3 aptarnavimui. Da\xc5\xbenai gaminami riboti prabangos preki\xc5\xb3 kiekiai, taip pabr\xc4\x97\xc5\xbeiant j\xc5\xb3 \xe2\x80\x9eeliti\xc5\xa1kum\xc4\x85\xe2\x80\x9c.'